**Prilog 2 - Matrica za bodovanje prijava jedinica lokalne samouprave (JLS)**

U prvoj fazi selekcije JLS će se izvršiti pregled prijava i provera da li JLS zadovoljavaju sve osnovne kriterijume koji su preduslov za učešće u projektu. Ukoliko su osnovni kriterijumi zadovoljeni pristupa se drugoj fazi selekcije – evaluaciji koja se sastoji od bodovanja prijave JLS u skladu sa kriterijumima za bodovanje. Matrica za bodovanje omogućava da podnosioci prijava sami procene kvalitet svojih prijava. U procesu odabira partnerskih JLS, partnerski odbor donosi konačnu odluku.

Za bodovanje prijavljenih JLS će se koristiti sledeća matrica:

**MATRICA ZA BODOVANJE**

|  |  |  |
| --- | --- | --- |
| **KRITERIJUMI ZA BODOVANJE** | **BROJ** **BODOVA** | **Sredstvo verifikacije** |
| 1. **Postojanje aktivnih udruženja građana na teritoriji JLS uključujući udruženja mladih i udruženja za mlade.**
 |
| * 1. JLS ima razvijene modele saradnje sa udruženjima građana i koristi njihove aktivnosti za pružanje usluga u zajednici.
 | **7**  | Memorandum o razumevanju/saradnji, ugovor i drugi slični dokumenti koji mogu poslužiti za dokaz o uspostavljenoj saradnji JLS i udruženja građana za pružanje različitih usluga za ranjive i druge kategorije društva. |
| * 1. JLS prepoznaje ulogu omladinskih organizacija i razvija partnerske odnose s njima.
 | **3** | Dokument koji pokazuje uspostavu partnerskih odnosa između JLS i omladinskih organizacija. |
| * 1. JLS ima osnovanu i aktivnu Kancelariju za mlade pri opštini/gradu.
 | **3** | Dokument o osnivanju ili izveštaj o radu. |
| * 1. JLS dodeljuje finansijsku podršku za projekte udruženja građana putem javnog poziva s razvijenim kriterijumima za odabir.
 | **7** | Kopija tekstova javnih poziva za finansiranje projekata udruženja građana za 2018., 2019. i 2020. godinu sa naznačenim kriterijumima za odabir projekata. |
| 1. **Prethodno iskustvo (istorija) JLS u finansiranju ili sufinansiranju projekta udruženja građana i/ili spremnost da izdvoji finansijska** **sredstva za projektno finansiranje udruženja građana.**
 |
| * 1. Procenat sredstava ukupnog budžeta koji je JLS dodelila za finansiranje udruženja građana u odnosu na ukupan budžet za 2018., 2019. i 2020. godinu.
 | **7**  | Kopija završnih JLS budžeta za 2018., 2019. i 2020. godinu sa tačno označenim stavkama za finansiranje udruženja građana. |
| * 1. Prosečan iznos koja JLS dodeljuje za podršku projektima udruženja građana u 2018., 2019. i 2020. godini.
 | **3** | Kopije odluka o finansiranju projekata udruženja građana donesenih u okviru javnih poziva. Neophodno je da su u odlukama navedeni iznosi koji su dodeljeni odabranim udruženjima građana. |
| * 1. JLS prilikom finansiranja aktivnosti udruženja građana:
* JLS imenuje komisiju za evaluaciju projekata.
* U sastavu komisije za evaluacija projekata je i predstavnik civilnog sektora.
* JLS ima razrađene obrasce za finansijsko i programsko izveštavanje koje koriste udruženja građana.
 | **7** | Kopija dokumenata (odluka ili rešenje) o uspostavljanju komisije za evaluaciju projekata. Ukoliko u odluci/rešenju nije naznačeno na kojoj poziciji i u kojoj službi su članovi komisije zaposleni, neophodno je pojasniti to u prijavnom obrascu;Kopija odluke o imenovanju i načinu izbora predstavnika civilnog društva u komisiju za evaluaciju projekata ili neki drugi dokument kojim se može verifikovati način izbora člana-predstavnika civilnog sektora (zapisnik sa održane rasprave, i slično);Obrazac za finansijsko izveštavanje (prazan);Obrazac za programsko izveštavanje (prazan);Kopija finansijskog izveštaja koji je dostavilo udruženje građana – periodični i finalni (primer);Kopija programskog izveštaja koji je dostavila OCD - periodični i finalni (primer). |
| * 1. JLS dodeljuje sredstava za više tematskih oblasti(mladi, ranjive kategorije, ekologija, zaštita ljudskih prava, podrška delovanju organizacija koje pružaju usluge iz domena socijalne zaštite)
 | **3**  | Odluka, pravilnik ili drugi pravni akti koji uređuju oblast dodele sredstava za udruženja građana. |
| 1. **JLS ima usvojen plan/strategiju razvoja zajednice u skladu sa lokalnim socio-ekonomskim potrebama usvojen u interakciji, saradnji i partnerstvu sa civilnim društvom.**
 |
| * 1. JLS ima usvojen razvojni plan/strategiju razvoja ili drugi relevantni program u kojem su na participativan način definisani društveno-ekonomski prioriteti na lokalnom nivou.
 | **7**  | Kopija Strategije razvoja JLS u elektronskom obliku. |
| * 1. U izradi razvojnog plana/strategije su učestvovali predstavnici civilnog sektora.
 | **7** | Dokument koji pokazuje da su predstavnici civilnog sektora bili uključeni u razvoj strategije (odluka/rešenje o imenovanju članova tima za razvoj strategije u kojoj su i predstavnici, izvod iz metodologije razvoja strategije, zapisnici sa sastanaka i slično). |
| * 1. JLS ima aktivnu komisiju za ravnopravnost polova.
 | **3** | Kopija Odluke/Rešenje o imenovanju komisije za ravnopravnost polova;Zapisnici sa 3 poslednja sastanka komisije. |
| * 1. JLS ima razvijenu strategiju za mlade ili LAP.
 | **3** | Kopija dokumenta ili odluka/rešenje o usvajanju. |
| **UKUPAN BROJ BODOVA:** | **60 bodova** |  |